Праціўнікі згоднікаў лічаць, што ёсць толькі адзін выхад – паўстанне супраць акупанта. Нават пры такой мяккай акупацыі, калі звонку ўсё выглядае як і раней: працуюць нарвежскія школы, выходзяць газеты, людзі адзначаюць Дзень Канстытуцыі масавым шэсцем з нацыянальнымі сцягамі і ніхто ім не замінае. Акупацыя нават павялічвае дабрабыт, паколькі аднаўленне здабычы сыравіны пазітыўна адбіваецца на нарвежскай эканоміцы. Тым больш расейцы абяцаюць з дня на дзень пакінуць Нарвегію. Але змагарная частка нарвежцаў не збіраецца гандляваць сваёй свабодай, незалежнасцю і дэмакратыяй. - “Праява сілы патрэбная не для таго, каб перамагчы, бо трэба прызнаць, што мы слабыя. Праява сілы патрэбная дзеля таго, каб даць надзею” – кажа адзін з герояў у апошняй серыі першага сезону.